ଭୁବନେଶ୍ୱର, ଫେବ୍ରୁଆରୀ ୮(ଲୋକାଲ ୱାୟାର): କୃତ୍ରିମ ଗର୍ଭଧାରଣ ମାଧ୍ୟମରେ ମାଈ ବାଛୁରୀ ଜନ୍ମ ନେଇଥିବାରୁ ପଶୁ ଚିକିତ୍ସା ଅଧିକାରୀମାନଙ୍କ ମନରେ ଖୁସି ସଞ୍ଚାର ହୋଇଛି ।
ଓଡ଼ିଶାର ଯାଜପୁର ଜିଲ୍ଲାର ବିଞ୍ଝାରପୁର ଅଞ୍ଚଳର ନିଜସ୍ୱ ବହୁମୁଖୀ ବିଞ୍ଝାରପୁରୀ ପ୍ରଜାତିର ସଂରକ୍ଷଣ ପାଇଁ ପଶୁ ଚିକିତ୍ସା ବିଶେଷଜ୍ଞମାନେ ଉଦ୍ୟମ କରୁଛନ୍ତି ।
ରାଜ୍ୟ ସରକାରଙ୍କ ଖପୁରିଆ, କଟକରେ ଥିବା ବୋଭିନ ବ୍ରିଡିଂ ରିସର୍ଚ୍ଚ ଆଣ୍ଡ ବୁଲ ମଦର ଫାର୍ମସ (ବିବିଆର ଆଣ୍ଡ ବିଏମ)ରେ ଶୁକ୍ରବାର ମାଈ ବାଛୁରୀଟି ଜନ୍ମ ନେଇଛି ବୋଲି କେନ୍ଦ୍ରର ଜଣେ ଅଧିକାରୀ ଲୋକାଲ ୱାୟାରକୁ କହିଛନ୍ତି ।
ଏହି କେନ୍ଦ୍ରରେ କୃତ୍ରିମ ଗର୍ଭଧାରଣ ମାଧ୍ୟମରେ ପ୍ରଥମ ଥର ପାଇଁ ଏପ୍ରିଲ ୨୦, ୨୦୧୯ରେ ବିଞ୍ଝାରପୁରୀ ବାଛୁରୀ ଜନ୍ମ ନେଇଥିଲା ଓ ଏଥିରେ ବି୪ଏଫଇ ବୀର୍ଜ୍ୟ ବ୍ୟବହାର ହୋଇଥିଲା ।
ଗୋରୁଗାଈଙ୍କ ଆନୁବଂଶିକ ଦକ୍ଷତା ଉନ୍ନତ କରିବାକୁ ମତ୍ସ୍ୟ ଓ ପଶୁ ସମ୍ପଦ ବିଭାଗର ତତ୍କାଳୀନ ସଚିବ ବିଷ୍ଣୁପଦ ସେଠି ଅନେକ ପଦକ୍ଷେପ ନେଇଥିଲେ ।
ହିମୀକୃତ ବୀର୍ଯ୍ୟ ବ୍ୟାଙ୍କ (ଏଫଏସବି), କଟକର ବିକାଶ ତଥା ସ୍ୱଦେଶୀ ପ୍ରଜାତିର ଗୋରୁଗାଈଙ୍କ ସଂରକ୍ଷଣ ପାଇଁ ସେ ମାର୍ଗଦର୍ଶନ ଦେଇଥିଲେ ।
ତାଙ୍କ ପ୍ରୟାସ ଯୋଗୁଁ ଏହି ବ୍ୟାଙ୍କ ଦେଶରେ ର୍ୟାଙ୍କ ଏ ପାଇ ପାରିଥିଲା । ହିମୀକୃତ ବୀର୍ଯ୍ୟ ପ୍ରଯୁକ୍ତି ଦ୍ୱାରା କୃତ୍ରିମ ଗର୍ଭଧାରଣ ମାଧ୍ୟମରେ ସାରା ଦେଶରେ ବ୍ୟାପକ ଭାବେ ସ୍ୱଦେଶୀ ପ୍ରଜାତି ପଶୁଙ୍କ ଆନୁବଂଶିକ ବିକାଶ କରାଯାଉଛି ।
ଗୋସମ୍ପଦର ଉତ୍ପାଦକତା ବୃଦ୍ଧି ପାଇଁ ଅଧିକ ଦୁଗ୍ଧ ଉତ୍ପାଦନ ବୈଶିଷ୍ଟ୍ୟକୁ ପ୍ରାଧାନ୍ୟ ଦିଆଯାଉଛି ।
ଦ୍ୱିମୁଖୀ ବିଞ୍ଝାରପୁରୀ ପ୍ରଜାତି ଯାଜପୁର ଜିଲ୍ଲାର ବରୀ, ସୁଜନପୁର ଓ ଦଶରଥପୁର ଅଂଚଳ ଓ ନିକଟବର୍ତ୍ତୀ କେନ୍ଦ୍ରାପଡା, ଭଦ୍ରକ ଜିଲ୍ଲାରେ ଦେଖିବାକୁ ମିଳନ୍ତି ।
ଚାଷୀମାନେ ପାରମ୍ପରିକ ଭାବେ ଏହି ଗୋସମ୍ପଦଙ୍କୁ ଦୁଗ୍ଧ, ଭାର ବୋହିବା ଓ ଖତସାର ପାଇଁ ରଖିଥାନ୍ତି ।
ଏହି ପଶୁଗୁଡ଼ିକ ମଧ୍ୟମ ଧରଣର, ଶକ୍ତିଶାଳି ଓ ପ୍ରାୟତଃ ଧଳା ରଙ୍ଗର । କେତେକ ପଶୁ ଧୂସର, କଳା କିମ୍ବା ମାଟିଆ ରଙ୍ଗର ହୋଇଥାନ୍ତି ।
ଅଣ୍ଡିରା ପଶୁଙ୍କର କୁଜ, ବେକ, ମୁହଁର କିଛି ଅଂଶ ଓ ପଛ ପଟ କଳା ହୋଇଥାଏ । ଶିଙ୍ଗ ମଧ୍ୟମ ଧରଣର ଓ ଉପର ଆଡକୁ ତଥା ଭିତରକୁ ବଙ୍କା ହୋଇଥାଏ । ପ୍ରତ୍ୟେକ ଦୁଗ୍ଧ ପ୍ରଦାନ ଅବସ୍ଥାରେ ୯୧୫-୧୩୫୦ କିଲୋଗ୍ରାମ ଦୁଗ୍ଧ ଉତ୍ପାଦନ ହୋଇଥାଏ । ଯେଉଁଥିରେ ଚର୍ବି ପରିମାଣ ୪.୩-୪.୪ ରହିଥାଏ ।
ଏହି ପ୍ରଜାତିର ବିକାଶ ଓ ସଂରକ୍ଷଣ ସଫଳ ଭାବେ କରିବାରେ ଆଉ ପାଦେ ଆଗେଇଥିବାରୁ ଏହା ଆମ ପାଇଁ ଗର୍ବର ମୁହୂର୍ତ ବୋଲି ଜଣେ ବରିଷ୍ଠ ପଶୁ ଚିକିତ୍ସା ଅଧିକାରୀ କହିଛନ୍ତି ।
ଏହି ପ୍ରୟାସ ରାଜ୍ୟରେ ପ୍ରଥମ । ଏହା ଶ୍ରୀଯୁକ୍ତ ସେଠିଙ୍କ ନିରବଚ୍ଛିନ୍ନ ମାର୍ଗଦର୍ଶନ ଓ ସମର୍ଥନ ଫଳରେ ସମ୍ଭବ ହୋଇପାରିଛି ବୋଲି ସେ କହିଛନ୍ତି ।
ବିଞ୍ଝାରପୁରୀ ଗାଈ ଭାରତର ୩୩ତମ ଗୋପ୍ରଜାତି ଭାବେ ପଞ୍ଜିକୃତ ହୋଇସାରିଛି । ଖୁବ୍ ଶୀଘ୍ର ଆହୁରି ଏଆଇ ବାଛୁରୀ ଜନ୍ମ ନେବେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
